#### Številka: 03206-1/2013-3

Datum: 8. 1. 2013

OSNUTEK

**ZAPISNIK**

6. redne seje Komisije za poimenovanje naselij in ulic, ki je bila v torek 8. 1. 2013 s pričetkom ob 17.15 uri, v Banketni dvorani, Mestne hiše, Mestni trg 1, Ljubljana.

NAVZOČI ČLANI:

Predsednica prof.dr. Milena Mileva Blažić, podpredsednica Mojca Škrinjar, ostali člani, Marjan Jernej Virant, Primož Hainz in tajnik odbora Jan Skoberne.

NAVZOČNOST OPRAVIČILI: Iztok Kordiš, Aleš Mižigoj, Janez Moškrič.

NAVZOČI OSTALI VABLJENI:

Marjan Belec iz Oddelka za gospodarske dejavnosti in promet, Janez Dotti iz Oddelka za ravnanje z nepremičninami ter Miha Verbič iz Službe za organiziranje dela MS.

Na zasedanju so manjkali trije člani odbora.

Gradiva: k 1.tč., k 2. tč. so člani komisije prejeli naknadno, osnovno k 2.tč. je dosegljivo na spletnem naslovu: <http://www.ljubljana.si/si/mol/mestni-svet/seje/2010-2014/80420/detail.html> in predhodno posvetovanje <http://www.ljubljana.si/si/mol/razpisi-razgrnitve-objave/79960/detail.html>, vpogled v delo komisije je na spletni povezavi komisije <http://www.ljubljana.si/si/mol/mestni-svet/komisije-mestnega-sveta/komisija-za-poimenovanja-ulic-in-naselij/>.

Predsednica komisije prof.dr. Milena Mileva Blažić je pozdravila navzoče člane komisije in vse ostale navzoče ter predlagala, da se glasuje o predlogu dnevnega reda.

Na glasovanje je bil dan

**PREDLOG SKLEPA:**

**Komisija za poimenovanje naselij in ulic sprejme predlagani dnevni red 6. redne seje.**

Navzoči so bili 4 člani.

Za so glasovali 4 člani. Proti ni glasoval nihče.

Sklep je bil sprejet.

**SPREJETI DNEVNI RED:**

1. Potrditev zapisnika 5. seje,
2. Obravnava mnenja Komisije za standardizacijo zemljepisnih imen z dne 20.12.2012,
3. Pobude in vprašanja članov komisije.

**AD 1**

Potrditev zapisnika 6. redne seje Komisije za poimenovanje naselij in ulic

Predsednica komisije je člane vprašala, če ima kdo kakršnokoli pripombo na zapisnik. Pripomb na zapisnik ni bilo, zato je bil dan na glasovanje

**PREDLOG SKLEPA:**

Komisija za poimenovanje naselij in ulic potrdi zapisnik 5. redne seje komisije.

Navzoči so bili 4 člani.

Za so glasovali 3 člani. Proti ni glasoval nihče.

Sklep je bil sprejet.

**AD 2**

**Obravnava mnenja Komisije za standardizacijo zemljepisnih imen z dne 20.12.2012**

Predsednica je člane seznanila z mnenjem o ustreznosti predlaganih imen ulic, ki jih je posredovala Komisija za standardizacijo zemljepisnih imen, žal z zakasnitvijo, kar je potrdil tajnik komisije Jan Skoberne. Komisija za standardizacijo zemljepisnih imen kot pristojno vladno telo je obravnavala ustreznost predlaganih imen za poimenovanja ulic v naselju Ljubljana, ki so predmet že vloženih odlokov na 22. sejo MS MOL sklicana na dan 14. januar 2013.

Člani Komisije za poimenovanje naselij in ulic so se seznanili s strokovnimi stališči o ustreznosti predlaganih imen ulic. Komisija za standardizacijo zemljepisnih imen je za tri ulice predlagala spremembo imen, zato je tajnik komisije predlagal članom, da obravnavajo tri predloge osnutkov amandmajev k **12. b** točki 22. seje mestnega sveta z naslovom: »**Predlog Odloka o določitvi imen ulic, ukinitvi imena ulice in spremembah potekov ulic na območju Mestne občine Ljubljana«,**

ki je sprejela naslednje amandmaje:

1. AMANDMA:

**V četrtem členu odloka se v točki pod naslovom »a. imenuje in določi poteke ulic« v 1. točki spremeni ime ulice: »Sulčeva ulica« spremeni ime tako, da se glasi: »Sulčja ulica«.**

Navzoči so bili 4 člani.

Za so glasovali 4 člani. Proti ni glasoval nihče.

Sklep **je bil** sprejet.

Obrazložitev

Komisija meni, da je pri zapisu imena potrebno upoštevati strokovno stališče Komisije za standardizacijo zemljepisnih imen, ki je prispelo dne 20.12.2012. Spremenjeno ime ulice je sprejemljivo v javni rabi, zato se predlaga amandma mestnemu svetu v sprejem.

2. AMANDMA:

**V četrtem členu odloka se v točki pod naslovom »a. imenuje in določi poteke ulic« v 2. točki spremeni ime ulice: »Rakarjeva ulica« spremeni ime tako, da se glasi: »Rakarska ulica«.**

Navzoči so bili 4 člani.

Za so glasovali 4 člani. Proti ni glasoval nihče.

Sklep **je bil** sprejet.

Obrazložitev

Komisija meni, da je pri zapisu imena potrebno upoštevati strokovno stališče Komisije za standardizacijo zemljepisnih imen, ki je prispelo dne 20.12.2012. Komisija je sklenila, da je spremenjeno ime ustreznejši predlog zapisa imena po ptici rakarju, ki je sprejemljivo v javni rabi, zato se predlaga amandma mestnemu svetu v sprejem.

3. AMANDMA:

**V četrtem členu odloka se v točki pod naslovom »a. imenuje in določi poteke ulic« v 3. točki spremeni ime ulice: »Slavčeva ulica« spremeni ime tako, da se glasi: »Slavčja ulica«.**

Navzoči so bili 4 člani.

Za so glasovali 4 člani. Proti ni glasoval nihče.

Sklep **je bil** sprejet.

Obrazložitev

Komisija meni, da je pri zapisu imena potrebno upoštevati strokovno stališče Komisije za standardizacijo zemljepisnih imen, ki je prispelo dne 20.12.2012. Spremenjeno ime ulice je sprejemljivo v javni rabi, zato se predlaga amandma mestnemu svetu v sprejem.

**AD 3**

Pobude in vprašanja

Predsednica prof.dr. Milena Mileva Blažić je vse navzoče opozorila na vabilo k odprtju razstave v Narodni in univerzitetni knjižnici, ki sta jo ob 80. obletnici rojstva pisatelja in dramatika Petra Božiča pripravili Narodna in univerzitetna knjižnica ter Mestna občina Ljubljana. Naznanila je datum dogodka, ki bo v četrtek, 10. januarja 2013 v NUK.

S tem je bil izčrpan dnevni red 6. seje komisije, ki jo je zaključila predsednica ob 18.30 uri.

Zapisala

*Jan Skoberne prof.dr. Milena Mileva Blažić*

Višji svetovalec I. Predsednica

*in*

*Miha Verbič*

SODMS